**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT**

**TRANSURETRALNE RESEKCIJE TUMORA MOKRAĆNOG MJEHURA**

**Opis postupka**

Transuretralna resekcija tumora mokraćnog mjehura predstavlja endoskopski operativni zahvat uklanjanja tumora unutar mokraćnog mjehura tako da nema rezova na koži. Operacija se izvodi u općoj ili rjeđe u regionalnoj anesteziji. Urolog prolazi posebnim urološkim instrumentom (tzv. resektoskopom) kroz mokraćnu cijev u mokraćni mjehur te koristi sterilnu tekućinu kako bi napunio mokraćni mjehur. Zatim pregledava izgled površine sluznice mjehura kako bi provjerio gdje se sve nalaze tumorske tvorbe. Uz pomoć omče resektoskopa sa strujom visokefrekvencije urolog izrezuje komadiće tumorskog tkiva unutar mokraćnog mjehura. Kada se potpuno ukloni tumorsko tkivo, urolog provjerava da li je krvarenje pod kontrolom, potom ispire komadiće tumora van iz mjehura. Oni se skupljaju i šalju na mikroskopski patohistološki pregled. Kateter s tri kraka (cijev koja prolazi kroz penis, a služi prolasku urina) se postavlja u mokraćni mjehur nakon operativnog zahvata i ostavlja kako bi omogućio dreniranje i ispiranje operiranog područja te spriječio stvaranje krvnih ugrušaka. Kateter se uklanja nakon nekoliko dana ili nakon 2 tjedna, ovisno o veličini tumorskog tkiva i dubini resekcije stijenke mokraćnog mjehura.

**Prednosti**

Ovom metodom koja ne zahtijeva rez kože već se radi o svojevrsnom endoskopskom zahvatu, omogućuje se odgovarajuće uklanjanje tumorskog tkiva mokraćnog mjehura.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rjeđi rizici koji nisu ovdje navedeni.Ako imate bilo kakvih pitanja obratite se svom urologu.Ako je potrebna anestezija tijekom zahvata možete imati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija.Detaljnije informacije ćete dobiti od anesteziologa.

**Specifični rizici**

Možete dobiti upalu mokraćnog sustava koja zahtijeva liječenje antibioticima.

Tijekom operacije može doći do probijanja stijenke mokraćnog mjehura kod koje može biti indicirano napraviti otvoreni operativni zahvat rezom kroz kožu i šivanja stijenke mjehura (ovisno o mjestu oštećenja stijenke mjehura).

Možete razviti mala područja kolapsa u plućima, što može zahtijevati fizikalnu terapiju nakon operacije.

Možete razviti ugrušak u venama nogu (duboka venska tromboza) sa bolnošću i otokom noge. Ako se dio ugruška odvoji može otploviti u pluća (plućna embolija), uzrokujući otežano disanje.Postoji i mala opasnost da možete umrijeti od embolije.

Možete razviti ugruške u mokraćnom mjehuru nakon operacije, što može otežati protok urina. Ispiranje mjehura kroz kateter može isprati ove ugruške.

Rijetko Vam može biti potrebna transfuzija krvi radi jačega krvarenja.

Neki od gore navedenih rizika su češći u pušača, pretilih, dijabetičara, osoba sa povišenim krvnim tlakom i osoba sa bolesnim srcem.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_